
PROJEKTS uz 10.07.2026.

vēlamais datums izskatīšanai: Attīstības komitejā 12.08.2026.
domē: 27.08.2026.
sagatavotājs: Indra Murziņa
ziņotājs: Miķelis Cinis

	LĒMUMS	
Ādažos, Ādažu novadā
				
2026. gada 27. augustā 					Nr.«DOKREGNUMURS»	


Par zemes ierīcības projekta uzsākšanu nekustamajam īpašumam
 “Dimantlauki”, Stapriņos

[bookmark: _Hlk214869038][bookmark: _Hlk178597866]Ādažu novada pašvaldības dome izskatīja SIA “Villa Gaida” (reģistrācijas Nr. 40203650995, juridiskā adrese: Pils iela 7 – 11, Rīga, LV-1050; e-pasts sigits@vkb.lv, turpmāk – Iesniedzēja) 29.06.2026. iesniegumu (reģistrēts 29.06.2026. ar Nr. ĀNP/1-11-1/26/3914, turpmāk - Iesniegums), ar lūgumu pieņemt lēmumu un izdot darba uzdevumu zemes ierīcības projekta izstrādei, lai sadalītu nekustamā īpašuma “Dimantlauki” ar kadastra Nr. 80440040009 (turpmāk – Īpašums) zemes vienību “Dimantlauki”, Stapriņos, Ādažu pag., Ādažu nov., ar kadastra apzīmējumu 80440040009. Iesniegumam pievienots sadales priekšlikums, kas paredz sadalīt zemes vienību divās daļās.
Izvērtējot ar iesniegumu saistītos apstākļus, tika konstatēts:
1. Nekustamais īpašums “Dimantlauki” ar kadastra Nr. 80440040009 ir ierakstīts Ādažu pagasta zemesgrāmatas nodalījumā Nr. 100000330734  un pieder Iesniedzējai. Īpašuma kopplatība ir 5.7950 ha, tā sastāvā ietilpst zemes vienība “Dimantlauki”, Stapriņos, Ādažu pag., Ādažu nov., ar kadastra apzīmējumu 80440040009 (turpmāk – Zemes vienība) 5.7950 ha platībā. Īpašuma teritorija nav apbūvēta.
2. Saskaņā ar Ādažu novada teritorijas plānojumu Zemes vienība atrodas Jauktas centra apbūves teritorijā  (JC), kur minimālo jaunveidojamās zemes vienības platību nenosaka, bet apbūves gadījumā jāpiemēro Savrupmāju apbūves (DzM), Mazstāvu apbūves (DzM), Publiskās apbūves (P) vai Rūpnieciskās apbūves (R) teritoriju zonējumos noteiktie apbūves parametri. Daļa Īpašuma teritorijas atrodas Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervētā teritorijā (TIN7) un Polderu sateces baseinu teritorijā (TIN11).
3. Iesniegumam pievienotā sadalījuma skice paredz Īpašuma sadali 28237 m2 (2.82 ha) un 29667 m2 (2.97 ha) lielās zemes vienībās, kurām piekļūšana nodrošināta no Indrānu ielas un no servitūta ceļa caur īpašuma “Bedrītes” zemes vienību ar kadastra apzīmējumu 80440040050.
4. Nekustamā īpašuma “Bedrītes” zemesgrāmatā Ādažu pagasta zemesgrāmatas nodalījumā Nr. 413, pamatojoties uz 25.01.2007. servitūta līgumu ir nostiprināts ceļa servitūts 5 m platumā visā  zemes vienības robežas garumā gar valsts autoceļu par labu nekustamajam īpašumam "Kamenītes", Ādažu nov., kas 30.08.2007. pievienots Īpašumam. 
5. Nekustamā īpašuma valsts kadastra informācijas sistēmā Īpašumam noteikts nekustamā īpašuma lietošanas mērķis: Rūpnieciskās ražošanas uzņēmumu apbūve (1001). 
6. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
7. Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
8. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu, Teritorijas attīstības plānošanas likuma 12. panta trešo daļu, kā arī domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Atļaut izstrādāt zemes ierīcības projektu nekustamā īpašuma “Dimantlauki” ar kadastra Nr. 80440040009 (turpmāk – Īpašums) zemes vienībai “Dimantlauki”, Stapriņos, Ādažu pag., Ādažu nov., ar kadastra apzīmējumu 80440040009, ar mērķi pamatot zemes vienības sadalīšanu.
1. Apstiprināt nosacījumus zemes ierīcības projekta izstrādei (1.pielikums).
1. Par lēmuma izpildi atbild Centrālās pārvaldes Teritorijas plānošanas nodaļa.
1. Pašvaldības izpilddirektora vietniecei veikt šī lēmuma izpildes kontroli.
1. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.

Pielikumi:	1) Nosacījumi zemes ierīcības projekta izstrādei uz 2 lp. 
2) Zemesgabala sadalīšanas skice uz 1 lp.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@IDRV
@TPN
@Īpašniecei: SIA “Villa Gaida” (reģistrācijas Nr. 40203650995, juridiskā adrese: Pils iela 7 – 11, Rīga, LV-1050; e-pasts sigits@vkb.lv;

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




